Landswye betoging teen brandstofpryse afgestel | Maroela Media
Landswye betoging teen brandstofpryse afgestel
'n Skermskoot uit die regstreekse video van Visvin Reddy.
Die landswye betogings teen die hoë brandstofpryse wat vir vandag beplan was, is op die laaste nipper afgestel.
People Against Petrol and Paraffin Price Increases (PAPPPI), 'n organisasie wat op die been gebring is om verhogings in brandstofpryse teen te staan, het vroeër vandeesweek beplan om vandag reg oor die land betogingsaksies te hou om die regering te dwing om oor dié kwessie in te gryp.
Visvin Reddy, die nasionale sameroeper van PAPPPI, het egter Donderdagmiddag in 'n regstreekse video op sosiale media gesê dat die organisasie se planne op ys geplaas word aangesien pres. Cyril Ramaphosa se kantoor intussen op die organisasie se versoek om 'n dringende vergadering gereageer het.
"Ons hoofdoelwit is om brandstofpryse af te bring. Aangesien die brandstofpryse deur die regering gereguleer word, lê die oplossing vir die brandstofkrisis by die regering. Ek is bly om aan te kondig dat pres. Cyril Ramaphosa se kantoor ingestem het om met ons te vergader. Die vergadering sal vanmiddag [Donderdagmiddag] in Johannesburg gehou word," het Reddy gesê.
"Ons komitee is van mening dat ons in slegte trou sal optree as ons sal voortgaan met ons protesaksie [Vrydag] aangesien ons nou met die presidensie gaan vergader. Ons het voorheen dit duidelik gemaak dat protesaksie as die finale uitweg gesien word en as verantwoordelike leiers sal ons elke moontlike beskikbare opsie oorweeg om 'n oplossing te kry vir die hoë en buitensporige brandstofpryse wat ons in die land moet betaal."
Reddy het gesê daar is geen sin daarin om 'n protesaksie te hou net ter wille van protes nie, aangesien dit potensieel die ekonomie kan skade doen. "As PAPPPI wil ons hierdie veldtog op verantwoordelik wyse lei en ons wil nie hê enige van ons ondersteuners moet benadeel word op enige manier nie. Gee ons 'n kans om voort te gaan met ons onderhandelinge."
PAPPPI het vroeër vandeesweek in 'n brief aan Ramaphosa geëis dat alle toekomstige brandstofverhogings onmiddellik gestaak word, dat 'n presidensiële taakspan aangestel word om 'n nuwe brandstofstrategie te bepaal en dat 'n kommissie van ondersoek aangestel word om die onwettige verkoop van die land se brandstofreserwes te ondersoek.
Volgens Reddy glo die organisasie brandstofpryse kan met tot R8 per liter verminder word.
12-jarige se moordenaars gevonnis
Zuma terug in beskuldigdebank
Baie dankie PAPPPI dat julle opgestaan het om teen die hoë brandstof prys te betoog. Kan julle nie ook 'n plan maak met die hoë krag en water tariewe nie? En die belaglike hoë voedselprys. Ek sal beslis wil aansluit by julle,
Ja ja asseblief…….die krag haal die krag uit ons gewone man in die straat uit!!! Jy kan ook nêrens gaan ry nie, nie eens n kein karretjie is die moeite werd om brandstof te bespaar nie. Waar gaan alles heen?
Die regerende party neem ongelukkig net kennis as n gebou of voertuie afgebrand word
CR hulle wil nou eers gesels, want hulle sien die mense gaan in opstand kom, net so vannig die buurlande wat Petrol van RSA koop vra dan +- R5.00 tot R7.00 minder/liter as in die RSA self. Sien ek en jy betaal vir hulle brandstof nie hy self nie, so hy weet nie om hulle aangaan nie, CR kry vir jou.
En Botswana betaal R8.00 per liter vir brandstof wat ek by n familielid gehoor het…hoekom moet RSA dan ten duurste betaal en swaar gebuk gaan met kos pryse wat dan ook styg elke keer as petrol styg.